《梦觉》
清代·塞尔赫

一枕秋窗梦未闲，半生如醉独蹒跚。逢时漫说平津阁，往路多成蜀道山。

岂有金兰同臭味，也知秦越共尘寰。羡门已去长房远，更向何人觅大还。

作者简介：（1677—1747）宗室，字慄庵，号晓亭，自号北阡季子。康熙三十七年封奉国将军，官至总督仓场侍郎。爱诗，遇能诗人，虽樵夫牧竖，必屈己下之。所作气格清旷。有《晓亭诗钞》。